Na osnovu Odluke o usvajanju izmjena i dopuna Dinamičkog plana potreba za raspisivanje Konkursa za izbor u akademska zvanja na Univerzitetu u Sarajevu - Fakultetu zdravstvenih studija u akademskoj 2023/2024. godini, broj: 04-1-1061/24 od 10.05.2024. (Mišljenje Upravnog odbora Univerziteta u Sarajevu broj: 02-18-10/24 od 28. 05. 2024., Ugovora o sufinansiranju zapošljavanja između Federalnog zavoda za zapošljavanje i Univerziteta u Sarajevu, Odluke Vijeća Univerziteta u Sarajevu - Fakulteta zdravstvenih studija broj: 04-1-1280/24 od 11. 06. 2024. godine, Odluke Senata Univerziteta u Sarajevu broj: 01-11-13/24 od 26. 06. 2024. godine, raspisuje se

**KONKURS**

**za izbor u akademska zvanja**

**I Nastavnik u zvanje redovni profesor – radni odnos s punim radnim vremenom**

 1. Naučna oblast „Radiološke tehnologije u radiodijagnostici“ – 2 izvršioca

 2. Naučna oblast „Zaštita i njega individualnog zdravlja“ i nastavni predmet „Osnovi kliničke prakse“ – 1 izvršilac

**II Saradnik u zvanje asistent – radni odnos s punim radnim vremenom**

1. Naučna oblast „Zaštita i njega individualnog zdravlja“ – 2 izvršioca
2. Naučne oblasti „Opšti zdravstveni predmeti“ i „Upravljanje vodom, hranom i ishranom“ – 1 izvršilac
3. Naučne oblasti „Okolinsko zdravlje“ i „Sanitarna inspekcija i metode sanitarnog nadzora“ – 1 izvršilac
4. Naučne oblasti „Kliničko-hemijske-biohemijske laboratorijske tehnologije“ i „Laboratorijske tehnologije u servisu mikrobiologije“ – 1 izvršilac

Uslovi za izbor, u skladu sa članom 96. f) i 115. (4) Zakona o visokom obrazovanju („Službene novine Kantona Sarajevo“, broj: 33/17) i članom 112. a) Zakona o visokom obrazovanju („Službene novine Kantona Sarajevo“, broj: 36/22) su:

**Redovni profesor**: proveden najmanje jedan izborni period u zvanju vanrednog profesora, najmanje osam naučnih radova objavljenih u priznatim publikacijama koje se nalaze u relevantnim naučnim bazama podataka, najmanje dvije objavljene knjige, originalni stručni uspjeh kao što je projekt, patent ili originalni metod, te uspješno mentorstvo najmanje po jednog kandidata za stepen drugog odnosno integrisanog ciklusa studija i trećeg ciklusa studija

**Asistent:** odgovarajući univerzitetski stepen s najmanje 240 ECTS bodova i najnižom ocjenom 8 ili 3,5 ili VII stepen studija po predbolonjskom sistemu studija s najnižom prosječnom ocjenom 8.

Pored općih zakonskih uslova, uvjet je završen odgovarajući studij Fakulteta zdravstvenih studija.

Za poziciju II1. dodatni uvjet je završen studijski program Babičarstvo/Primaljstvo, za poziciju II2. dodatni uvjet je završen studij Zdravstveni nutricionizam i dijetetika.

Kandidati su kao dokaz o ispunjavanju gore navedenih uslova obavezni priložiti:

1. Popunjen i svojeručno potpisan Obrazac prijave na konkurs (Obrazac prijave na konkurs kandidati mogu preuzeti web stranici: [www.fzs.unsa.ba](http://www.fzs.unsa.ba)), uz obaveznu naznaku pozicije na koju kandidat konkuriše
2. Kraću biografiju (CV) u elektronskoj i štampanoj formi,
3. Diplome o stečenom univerzitetskom stepenu odgovarajućeg studija u skladu sa zahtjevima Konkursa
4. Dodatak diplomi /Uvjerenje o prosječnoj ocjeni tokom studija
5. Dokaz o prethodno provedenom izboru u akademsko zvanje (za pozicije I1. i I2.)
6. Dokaz o uspješno obavljenom mentorstvu za drugi i treći ciklus studija (za pozicije I1. i I2.)
7. Dokaz o ispunjavanju uslova iz člana 115. (4.) u slučaju prijevremenog izbora u više zvanje, i uslova iz člana 115. (2.) u slučaju kada se iz objektivnih razloga nije mogao ispuniti uslov objavljena knjiga i/ili mentorstvo
8. Dokaz o učešću u originalnom stručnom uspjehu kao što je projekt, patent ili originalni metod, u skladu sa Zakonom
9. Potvrdu sa evidencije nezaposlenih lica na teritoriji Federacije Bosne i Hercegovine (za pozicije II1., II2., II3. i II4.)
10. Drugi dokazi relevantni za izbor.

Svi kandidati, pored navedenih dokaza, dostavljaju izvod iz matične knjige rođenih i uvjerenje o državljanstvu Bosne i Hercegovine, ne starije od šest mjeseci.

Sva dokumentacija se prilaže u originalu ili ovjerenoj kopiji. Dokumentacija dostavljena po konkursu, po okončanju procedure izbora, ne vraća se kandidatu.

Ovjerena kopija dokumenta nema ograničen rok važenja, pod uvjetom da ni dokument nema preciziran rok važenja.

Konkurs ostaje otvoren 15 dana od dana objavljivanja.

Prijave putem pošte (sa naznakom PRIJAVA NA KONKURS) dostaviti na adresu: Univerzitet u Sarajevu - Fakultet zdravstvenih studija, ul. Stjepana Tomića 1, Sarajevo.

Nepotpune i neblagovremene prijave neće se uzeti u razmatranje.